REPUBLIKA SRPSKA
OKRUŽNO JAVNO TUŽILAŠTVO U TREBINJU
Broj predmeta: T16 0 KT 0014938 25
Trebinje, 19. avgust 2026. godine
GŠ/MK


						               OSNOVNOM SUDU U FOČI
                             
Na osnovu člana 43. stav 2. tačka z) i člana 241. Zakona o krivičnom postupku („Službeni glasnik Republike Srpske“, broj: 53/12, 91/17, 66/18 i 15/21) p o d i ž e m:


    O P T U Ž N I C U

	P r o t i v:
[bookmark: _GoBack]V. B.
	
Što je:

[bookmark: _Hlk221701613]	Dana 26.12.2024. godine, oko 23,00 časa, u ugostiteljskom objektu „Cinema“, u ulici Fočanskih brigada, a potom u ulici Njegoševa, grad Foča, ugrozio sigurnost drugog lica ozbiljnom prijetnjom da će ga lišiti života i drugog tjelesno povrijedio, svjestan svoga djela čiju posljedicu je htio, na način da kada je oštećeni L.S. koji se nalazio u ugostiteljskom objektu i kada je izašao u hol ugostiteljskog objekta, a sve u vezi prethodne verbalne rasprave sa licem P. R., za oštećenim je bez ikakvog razloga izašao i osumnjičeni, povukao ga za rame, okrenuo ga prema sebi i objema rukama ga uhvatio za jaknu u predjelu grudi, govoreći mu: „Šta je problem, je li imaš neki problem, treba li ti problem sa mnom, misliš li da možeš imati problem sa mnom, znaš li ti ko sam ja“, na što mu je oštećeni rekao da sa njim nema problema, da ga je P.R.udario bez razloga, ali je osumnjičeni zanemarujući riječi oštećenog istog objema rukama uhvatio za jaknu, gurao ga unazad, usljed čega je oštećeni leđima udario u stakleni portal u holu, oštećeni je osumnjičenog odgurnuo od sebe govoreći mu: „Nemoj da mi prilaziš, odmakni se, nemam sa tobom problem“, što je osumnjičeni ignorisao, potom ga sa obje ruke uhvatio za potiljak povlačeći ga prema sebi,  oštećeni je uspio izaći iz objekta i pozvati policiju na broj 122 i prijavio fizički napad, da bi osumnjičeni izašao za oštećenim i pružio mu ruku, obratio mu se riječima: „Hajde da pijemo“, pokušavajući da ga odvuče, govoreći mu: „Šta je ti, misliš ako si dobio značku i ako radiš u specijali, da možeš meni glumiti“, stalno ga gurajući, kada je na lice mjesta došla policija i dok se oštećeni obraćao policiji, osumnjičeni je iskoristio priliku i oštećenog udario zatvorenom pesnicom u predjelu vilice, kojom prilikom mu je nanio tjelesnu povredu u vidu krvnog podliva u predjelu lijevog ugla usta, nakon čega su obadvojica pali na zemlju, gdje su ih razdvojila prisutna lica, a osumnjičeni je oštećenom uputio riječi prijetnje: „Nagradiću te kao što sam nagradio J., imam ja ljude u policiji, ubiću te, glavu ću ti otkinuti“, usljed kojih prijetnji se oštećeni L. S. osjećao ugroženo i bojeći se za svoj život, pozvao je svog druga B. M. tražeći da dođe pred ugostiteljski objekat, dok je osumnjičeni i dalje nastavio sa prijetnjama govoreći oštećenom: „Istrijebiću tebe i tvoju porodicu“, fizički nasrćući na njega u prisustvu policijskih službenika, a potom je napustio lice mjesta, dok je oštećeni prevezen u Dom zdravlja radi ukazivanja ljekarske pomoći, 

Dakle, ugrozio sigurnost drugog lica ozbiljnom prijetnjom da će ga lišiti života i drugog tjelesno povrijedio,

            Čime bi osumnjičeni počinio krivično djelo Ugrožavanje sigurnosti iz člana 150. stav 1. Krivičnog zakonika Republike Srpske u sticaju sa krivičnim djelom Tjesesne povrede iz člana 131. stav 1., a sve u vezi sa članom 56. istog Zakonika.





